| Lepšiškių piliakalnis |
| --- |
| Piliakalnio papėdėje |
| 

Lepšiškių piliakalnisLepšiškių piliakalnis

 |
| Koordinatės  | 

|  |
| --- |
| 54°59′15.1″ š. pl. 24°2′39.8″ r. ilg.﻿ / ﻿54.987528°š. pl. 24.044389°r. ilg.﻿ / 54.987528; 24.044389Koordinatės: 54°59′15.1″ š. pl. 24°2′39.8″ r. ilg.﻿ / ﻿54.987528°š. pl. 24.044389°r. ilg.﻿ / 54.987528; 24.044389 |

 |
| Vieta | Kauno rajonas |
| Seniūnija | Lapių seniūnija |
| Aukštis | 23 m |
| Plotas | 15x7 |
| Naudotas | I tūkstantmetis – II tūkstantmečio pradžia |
| Žvalgytas | 1942, 1971 |
| Registro Nr. | AR356 / 5055 /A328 |

**Lepšiškių piliakalnis**, *Batareika* – piliakalnis Kauno rajono savivaldybės teritorijoje, Lepšiškių kaime (Lapių seniūnija). Piliakalnis gerai matomas nuo kelio  **232**  Vilijampolė–Žeimiai–Šėta , jo papėdė pasiekiama pagal lankytino ženklo nuorodą prie autobusų stotelės: iš kelio pasukti į šiaurės rytus, pravažiuoti medžių alėją ir Masteikių kaimo daugiabučius. 2018 m. duomenimis, piliakalnis buvo pažymėtas rodyklėmis, sutvarkytas, įrengti laiptai, suoliukai poilsiui.

Nuo Lepšiškių piliakalnio

Piliakalnis
-----------

Piliakalnis įrengtas Neries dešiniojo kranto aukštutinės terasos kyšulyje. Piliakalnio vakarinis galas siekia aukštumą. Aikštelė ovali, pailga šiaurės rytų – pietvakarių kryptimi, 15x7 m dydžio. Jos pietvakariniame gale yra 2,8 m aukščio, 11 m pločio kūgio formos pylimas, kurio 4 m aukščio išorinis šlaitas leidžiasi į 4 m pločio, 0,8 m gylio griovį. Šlaitai statūs, iki 23 m aukščio.

Piliakalnis apaugęs krūmais, pylimas nukirstas, jo išorinėje pusėje įrengtas sandėliukas-rūsys. Piliakalnis datuojamas I tūkstantmečiu – II tūkstantmečio pradžia.
Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 16000 m².

250 m į pietvakarius yra 0,5 ha ploto Ginėnų vardu žinoma papėdės gyvenvietė, kurioje rasta lygios, grublėtos ir žiestos keramikos. Gyvenvietė 2009 m. gruodžio 9 d. Kultūros paveldo departamento nekilnojamojo kultūros paveldo vertinimo tarybos posėdyje įrašyta į Kultūros vertybių registrą. 450 m į pietus yra XII a. – XVII a. Masteikių kapinynas, tyrinėtas 1993­-1994 m.

Tyrimai
-------

1942 m. piliakalnį žvalgė Petras Tarasenka, 1971 m. – Istorijos institutas. Aikštelėje rastas kultūrinis sluoksnis.

Galerija
--------

* Prie viršukalnės iš rytųPrie viršukalnės iš rytų
* Prie viršukalnės iš vakarų (nuo sodybos)Prie viršukalnės iš vakarų (nuo sodybos)
* Nuo viršaus į Neries pusęNuo viršaus į Neries pusę
* Ant piliakalnio 2011 m.Ant piliakalnio 2011 m.
* Ant piliakalnio 2018 m.Ant piliakalnio 2018 m.

|  |
| --- |
| Aplinkiniai piliakalniai |
|  | Piepalių piliakalnis 18 km | Vaidatonių piliakalnis 42 km | Mažųjų Žinėnų piliakalnis 6 km  Šančių piliakalnis 0,7 km |  |
| Bernatonių piliakalnis 16 km |  |  |
| Lentainių piliakalnis 7,5 km | Vieškūnų piliakalnis 10 km | Karmėlavos piliakalnis 2 km |

Piliakalnis 2018 m. vasarą

Šaltiniai
---------

1. ↑  „Objekto Nr. 5055 išsamus aprašymas". Lietuvos Respublikos kultūros vertybių registras.
2. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 96 (Nr. 380).

Literatūra
----------

* Lietuvos TSR kultūros paminklų sąrašas, V. 1973, p.124.
* Valstybės archeologijos komisijos medžiaga. KPC A. F.1. Ap.1. B.11. P.187-189.

Nuorodos
--------

|  |  |
| --- | --- |
|  | **Vikiteka: Lepšiškių piliakalnis** – vaizdinė ir garsinė medžiaga  |

* Sąrašas:Lietuvos piliakalniai
* Lietuvos piliakalniai. Lepšiškiai